### Beslutning

Udvalget anbefaler, at naturparkplanen bliver drøftet i Naturparkrådet, særligt med lodsejerrepræsentanterne, inden der tages stilling til planens godkendelse.

### Sagsfremstilling

## Resume og sagens baggrund

Bestyrelsen for [adresse] sender Naturparkplan for perioden 2023-2028 til politisk godkendelse i Holbæk, Kalundborg og Sorø kommune. Naturparkplanen fastlægger retningslinjer for Naturpark Åmosens udvikling og bestyrelsens visioner og mål for udvikling. Planen revideres hvert 5. år og bygger på to tidligere naturparkplaner.

Naturparkplanen 2023-2028 er udarbejdet med det hensyn, at planen skal være et styringsværktøj for sekretariatets arbejde og indsatserne skal kun omfavne det, som budgettet, kommunerne, sekretariatet og tilknyttede frivillige kræfter rent faktisk kan understøtte.

## Indstillinger

Direktøren indstiller, at Naturparkplan for [adresse] godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Sekretariatet for Naturpark Åmosen har i samarbejde med Holbæk, Kalundborg og Sorø kommune udarbejdet en revideret Naturparkplan for 2023-2028 (se bilag 1). Naturparkplanen er endelig godkendt af [adresse] bestyrelse den 24. oktober 2022. Og planen fremlægges nu til godkendelse i hver kommune.

[adresse] er certificeret efter Friluftsrådets mærkningsordning - Danske Naturparker. Fornyelse af mærkningsperioden kræver, at naturparkplanen revideres hvert 5. år, samt at naturparkplanen godkendes politisk i kommunerne. Desuden skal der nedsættes et lokalt Naturparkråd som rådgiver bestyrelsen.

Naturparkplanen fastlægger retningslinjer for Naturpark Åmosens udvikling og bestyrelsens visioner og mål for den videre udvikling. Naturparkplanen har ingen retsvirkninger for hverken kommuner, lodsejere, region eller stat, og er alene afhængig af, hvad der kan opnås ved frivillige aftaler. Planens realisering er afhængig af, at der kan indhentes nødvendige tilladelser hos de ansvarlige myndigheder. Udviklingen i [adresse] skal hvile på bæredygtighed og frivillighed.

Naturparkplanen skal endvidere bruges til at søge om finansiering fra fonde og sponsorer til gennemførelse af frivillige projekter i naturparken.

Den nuværende Bestyrelse for [adresse] består af 13 medlemmer, der er sammensat efter udpegning fra hhv. offentlige myndigheder – Sorø, Holbæk og [adresse] samt Region Sjælland – og repræsentanter for relevante erhvervs- og interesseorganisationer.
Naturparkrådet er gendannet i 2022 med 17 medlemmer fra lokale organisationer og foreninger. Rådets funktioner er at sikre borgerinddragelse og rådgive bestyrelsen. Naturparkrådet var ikke fungerende under revisionen af naturparkplanen, som er vedtaget alene af naturparkens bestyrelse.

Ændringer i naturparkplanen

Naturparkplanen 2023-2028 bygger på to tidligere naturparkplaner. Den overordnet vision og tilhørende målsætninger stammer fra den første plan udgivet i 2013, som indgår i kommuneplanerne for Sorø, Holbæk, Kalundborg.
Overordnede bemærkninger:

1. Den overordnede vision og tilhørende målsætninger er bevaret med få ændringer.
2. Naturparkplanen er opdelt i tematikker: Natur, Kultur, Friluftsliv, Turisme & Erhverv, Formidling og Borgerinddragelse.
3. Til hver tematik kobles de overordnede målsætninger og planens specifikke indsatser.
4. For ”Natur”-målsætningerne er de tre samarbejdskommuner tilknyttet specifikke målsætninger og indsatser i overensstemmelse med kommunernes arbejde med eksisterende Natura-2000-indsatser.
5. Nyt afsnit: ”Siden sidste plan” giver en kort status og kommer med et par nedslag til den forgangne periodes større bedrifter.
6. Ny tekstboks: ”Vi er allerede godt i gang” giver en status på gennemførte og igangsatte indsatser fra den forgangne periode for hver tematik.
7. Arbejdet har primært bestået i at skærpe og kondensere planen væsentligt – dvs. en reduktion af indhold, ikke en reduktion af mening.
8. Naturparkplanen 2023-2028 er udarbejdet med det hensyn, at planen skal være et styringsværktøj for sekretariatets arbejde og indsatserne skal kun omfavne det, som budgettet, kommunerne, sekretariatet og tilknyttede frivillige kræfter rent faktisk kan understøtte. Det handler ikke om, at NPÅ skal være mindre ambitiøs i fremtiden, men om at tage et realistisk blik på udviklingskapaciteten.

## Økonomiske konsekvenser

Ingen bemærkninger.